தேர்தல் தேதி அறிவிக்கப்பட்ட பின் புதுச்சேரி மற்றும் தமிழ்நாடு மாநில எல்லைகளில் சோதனை அதிகப்படுத்தப் பட்டுள்ளது.சில நாட்களுக்கு முன்பு புதுச்சேரி மாநில எல்லையில் சரியான ஆவணங்கள் இல்லாத பல பொருட்களை போலீசார் பறிமுதல் செய்ததாக செய்தி வெளிவந்தது. இந்நிலையில் புதுச்சேரி மாநிலத்தில் மற்றும் ஒரு மாவட்டமான காரைக்காலில் நேற்று காவல் துறையினர் வாகன சோதனையில் ஈடுபட்டு இருந்த பொழுது காரைக்கால் மதகடி அம்பாசமுத்ரம் அருகே மகிழுந்து ஒன்றில் (காரில் ) இருந்து சரியான ஆவணங்கள் இல்லாத 2.74 லட்ச ரூபாய் பறிமுதல் செய்யப்பட்டது.மேலும் நாகப்பட்டினத்தை சேர்ந்த அந்த மகிழுந்து ஓட்டுனரிடம் விசாரணை செய்யப்பட்டு வருவதாக செய்தி வெளியாகியுள்ளது.